Россия журналистлары берлеге Самара өлкәсендә форум үткәрде

	Самарада Дәүләт телерадио компаниясе (ГТРК “Самара”) базасында Россия журналистлары берлеге һәм Журналистлар берлегенең өлкә оешмасы бергәләп “Инфорум” дип аталган җыен үткәрделәр. 	 Биредә көн дәвамында төрле мәйданчыкларда федераль, региональ һәм муниципаль мас¬сакүләм мәгълүмат ча¬ралары журналистлары сөй¬лә¬шүләр, гапләшүләр алып бар¬дылар. Инде бишенче мәр¬тәбә уздырылучы форум бу юлы Журналистлар берлегенең йөз еллык юбилеена багышланган иде. Форумны Россия журналистлары берлеге секретаре, өлкә оешмасы рәисе Ирина Цветкова, Россия журналистлары берлеге рәисе урынбасары Алексей Вишневецкий, берлек секретаре Юлия Заһитова һәм Самара өлкәсе буенча Рос¬комнадзор идарәсе җитәкчесе Светлана Жданова ачып җи¬бәрделәр. Аннан соң төрле темаларга мастер-класслар, басма, электрон мәгълүмат чараларына кагылышлы мәсьә¬ләләрне тикшерүләр, фикер алышулар башланып китте. Аларда профессиональ журналистлар һәм блогерлар да катнашып, хәзерге цифрлы технологияләргә күчү, интернет челтәре киң җәелә барган заманда традицион мәгълүмат чараларын - газета-журналларны ничек саклап калу һәм үстерү турында сүз барды. 
	Рәфгать ӘҺЛИУЛЛИН	
Бердәмлек

	№ --- | 04.08.2018	


